Esra – Bybelskool
Esra en Nehemia wys hoe jy te werk gaan om 'n geloofsgemeenskap op te bou. Ná die Kronis in 1 en 2 Kronieke sy waarderende blik op die verlede gegooi het om daaruit dinge te neem wat identiteitsvormend is, vertel hy in Esra-Nehemia verder van die drie leiers ná die ballingskap, naamlik Serubbabel, Esra, en Nehemia wat:
Leer my hoe om te lewe vir God asb
Jul 1, 2016 at 03:25
Anoesjka – 1) die lewe vir God begin by 'n besef van sy liefde vir jou. Hy het al jou sondes op Hom geneem en jou gekies om sy kind te wees. Elkeen wat die Here Jesus as persoonlike Verlosser aanneem, is 'n kind van God. Sy genade is dus spesiaal vir jou. Hy het jou vrygemaak om Hom te dien. Hy het sy Heilige Gees vir jou gegee, om jou te lei in die waarheid. Hy belowe dat niemand jou uit sy hand kan ruk nie. Hy gee jou die ewige lewe. 2) die lewe vir God sluit die volgende ses dinge in: Bybellees en bid, Erediensbywoning en 'n kleingroep, diens en getuienis in hierdie wêreld. Met die eerste twee kan hierdie Bybelskool jou help. Kies 'n boek en werk dit deur soos ek dit aandui. Vir die ander vier sal jy by 'n plaaslike gemeente moet inskakel. Dit sal jou help om vas te staan as jy saam met ander aanbid in 'n groot en klein groep. En om diens aan ander te lewer, en vir hulle te vertel van die Here Jesus se invloed in jou en ander se lewe, is iets wat jy maklik kan doen deur net met dié om jou te begin. Laat weet my hoe dit gaan.